TVIRTINU:

Vilniaus lopšelio-darželio „Giraitė“

Direktorės Tatjanos Losikienės

Įsakymu 2025-03-25 Nr. V- 23

**Saulė šypsosi pro langą**

**Spinduliais parėmus dangų,**

**Bėga kiškiai, gėlės kvepia**

**Puošdamos Velykų taką.**

**VILNIAUS LOPŠELIS-DARŽELIS „GIRAITĖ“**

**IKIMOKYKLINIO IR PRIEŠMOKYKLINIO UGDYMO ĮSTAIGŲ**

**SPORTO PRAMOGOS**

**„Velykų kiškių bėgimas-2025“**

**NUOSTATAI**

**I. BENDROJI** **DALIS**

1. Vilniaus lopšelis-darželis „Giraitė“ 2025 m. balandžio 22-25 d. organizuoja ikimokyklinio ir priešmokyklinio ugdymo įstaigų sporto pramogą **„Velykų kiškių bėgimas-2025“ .**
2. Ikimokyklinio ir priešmokyklinio ugdymo įstaigų sporto pramogos **„Velykų kiškių bėgimas-2025“** nuostatai reglamentuoja projekto tikslą, reikalavimus dalyviams, organizavimo tvarką, apdovanojimus.
3. Bėgimo organizatorė Vilniaus lopšelio-darželio „Giraitė“ direktorė Tatjana Losikienė.
4. Bėgimo koordinatoriai Vilniaus lopšelio-darželio „Giraitė“ direktorės pavaduotoja ugdymui Valentina Ostapenko ir fizinio lavinimo pedagogas Orestas Penikas.
5. Bėgimo nuotraukas patys dalyviai talpina Padlet platformos grupėje

<https://padlet.com/ldgiraite/velyk-ki-ki-b-gimas-2025-tvjzc8ar9a1f8o82>

**II. TIKSLAS IR** **UŽDAVINIAI**

Tikslas: formuoti teigiamą požiūrį į fizinį aktyvumą ir sportą.

Uždaviniai:

1. Didinti ikimokyklinio ir priešmokyklinio amžiaus vaikų fizinį aktyvumą.
2. Skatinti vaikų ir kitų bendruomenės narių sveikatinimą.
3. Pajusti fizinio aktyvumo, **būtent masinio bėgimo**, teikiamą džiaugsmą.

**III. BĖGIMO SĄLYGOS,** **VIETA,** **LAIKAS**

1. Pavasarinis masinis **„Velykų kiškių bėgimas“** **vyks 2025 m. balandžio 22-25 d.** pasirinktoje vietoje (įstaigos kieme, stadione, parke, miške, pievoje ir t.t.), pasirinktu laiku.
2. Distancijos ilgį, kliūčių ruožą nustato pačios įstaigos.
3. Kiekvienas dalyvis sporto pramogoje privalo turėti kiškio kepurėlę, arba ant veido gali būti nupiešta nosytė ir ūsai, arba ant viršutinių drabužių tvarkingai pritvirtintą kiškio emblemą (aiškiai matomoje vietoje ant krūtinės arba ant nugaros).
   1. **DALYVIAI**

Bėgime gali dalyvauti ikimokyklinio ir priešmokyklinio ugdymo įstaigų vaikai, pedagogai ir kiti bendruomenės nariai.

* 1. **PROJEKTO ORGANIZAVIMAS**

1. Paraiškas (Priedas 1) dėl dalyvavimo sporto pramogoje **„Velykų kiškių bėgimas-2025“** siųsti iki 2025-04-30 el.p. [giraiteprojektai@gmail.com](mailto:giraiteprojektai@gmail.com).
2. „Velykų kiškių bėgimas“ vyks 2025 m. balandžio 22-27 d.
3. Bėgimo nuotraukas talpinti iki 2025 m. balandžio 30 d. į Padlet platformos grupę <https://padlet.com/ldgiraite/velyk-ki-ki-b-gimas-2025-tvjzc8ar9a1f8o82>
4. Įkeliant nuotraukas į Padlet platformos grupę būtina **parašyti įstaigos pavadinimą ir trumpai aprašyti (pasiruošimą bėgimui, dalyvių nuotaikas, įvardinti patirtas emocijas).**
   1. **BAIGIAMOSIOS** **NUOSTATOS**
5. Visos dalyvavusios ikimokyklinės įstaigos bus apdovanotos padėkos raštais.
6. Atsiuntus nuotraukas, patvirtinančias apie dalyvavimą bėgime, sutinkate, kad jos būtų viešinamos.
7. Ugdymo įstaigos atsakingos už tėvų sutikimų surinkimą, dėl vaizdinės medžiagos viešinimo.
8. Dėl papildomos informacijos kreiptis į Vilniaus lopšelio-darželio „Giraitė“ pavaduotoją ugdymui tel. 852440015, el. paštas l.d.giraite@gmail.com

(Priedas Nr.1)

**DALYVIO ANKETA**

**Sporto pramoga „Velykų kiškių bėgimas-2025“**

2025 m. mėn. d.

|  |  |  |
| --- | --- | --- |
| Įstaigos pavadinimas |  | |
| Dalyvių skaičius: | Pedagogai | Ugdytiniai |
| Kontaktinis  El. paštas |  | |